TIC+şi+expediţiile+polare+-+trecut,+prezent+şi+viitor

Grab Sebastian, clasa a V-a A (szeby_grab@yahoo.com)
La ora de dirigenţie am discutat despre personalităţi din ţara noastră precum Mihai Eminescu, George Enescu, Mihai Viteazu, Emil Racoviţă. Dintre aceştia cel mai mult m-a impresionat Emil Racoviţă. Ajuns acasă am fost nerăbdător să intru pe Google pentru mai multe informaţii.......

Pe 16 August 1897 am pornit din portul belgian Anvers în marea aventură către Polul Sud la bordul navei „Belgica”. Expediţia a fost plină de peripeţii şi de momente de cumpănă care ne-au testat din plin calităţile fizice şi morale. Vreme de mai bine de un an vasul nostru a rămas blocat în gheaţă, proviziile s-au cam terminat, la fel şi apa potabilă. Lupta cu gerul şi zăpada a fost grea. Nu a fost de glumă nici cu scorbutul, boala generată de lipsa totală a vitaminei C în organism. Sufletul acestei aventuri a fost însă Emil Racoviţă. El a fost cel care ne-a scos din depresia colectivă şi ne-a redat zâmbetul tuturor prin jocul de societate pe care l-a inventat: fiecare din membrii echipajului având de îndeplinit o poruncă a celorlalți până la ora 7 a doua zi. Atunci când a venit rândul lui, ce tort ne-a făcut! Nu am ştiut de ce a fost atât de tare încât a trebuit să-l spargem cu ciocanele geologice. Ne-a lămurit Emil: a amestecat făină cu praf de gips! Tot el, săpând gheţurile antarctice a făcut posibilă întoarcerea noastră.

Astfel, după doi ani încordaţi „Belgica” şi-a ridicat pânzele şi ne-am întors în Europa. Când m-am trezit era deja târziu. Noaptea era aşezată pe tronul ei sumbru şi împrejur domnea tăcerea. M-am aşezat comod în pat, sperând ca visul să continue.

==

Coman Eliana, clasa a V-a A (coman_eliana@yahoo.com)
Azi la ora de biologie ne vom întâlni cu savantul Emil Racoviţă. Pauza a trecut şi Emil Racoviţă veni în faţa clasei.

- Ce ştiţi despre mine?

- Eu ştiu că aţi fost un erudit biolog, una dintre personalităţile neamului nostru, născut la Iaşi, în 15.11.1868, spuse Eliana.

- Eu ştiu că aţi participat la o expediţie pe vasul „Belgica”, în Antarctica, între anii 1897-1899 pentru care aţi fost recomandat de cel mai mare biolog al Franţei.

- A fost prima expediţie spre Polul Sud pe timp de iarnă.

- Aţi fost alături de cei mai mari exploratori şi cercetători ai lumii: norvegianul Roald Amundsen, antropologul american Frederick Cook, geologul Henryk Arctowsky. - Eu ştiu că aţi săpat un canal de 700 m în gheaţa pentru a scoate nava blocată în Antarctica.

- Aţi studiat viaţa balenelor şi a pinguinilor, dar şi a altor păsări antarctice.

- Şi eu ştiu că aţi înfiinţat în 1920, în Cluj-Napoca primul Institut de Speologie din lume.

- Foarte bine copii, sunt mândru de voi! De unde aţi aflat de mine?

- Din cărţi şi de pe internet domnule.

- Dar ce este internetul?

- Dacă ar fi să-l definim, este o reţea de comunicare electronică.

- Este o reţea informatică mondială au spus copiii în cor.

- Face parte din noile tehnologii ale comunicării şi informării folosind sisteme interconectate.

- Folosind internetul comunicăm la distanţă cu ajutorul unor aplicaţii specifice care ajută la folosirea tuturor resurselor aflate în acest sistem.

- Am învăţat multe de la voi. Mulţumesc, copii! Timpul de data aceasta e limitat, dar rămân cu voi prin descoperirile mele.

Bibliografie:

www.dexonline.ro

www.biografia.ro

www.formula-as.ro

www.ro.wikipedia.org

www.primulpas.ro

ANEXĂ:

Instrumente TIC utilizate la realizarea eseului:

- Calculator PC;

- Reţea de calculatoare;

- Server ;

- Internet